text: Stjålet i Hjørring - fundet i Vejen - og ved den polske grænse
  17 september 2012 kl. 09.18
  En sættevogn fyldt med fisk blev søndag stjålet i Hjørring. Senere blev sættevognen fundet i Vejen, og lastbilen tæt ved Polen.
  Skagerak Fiskeeksport i Hirtshals opdagede søndag eftermiddag, at en sættevogn fuld af fisk var forsvundet fra en parkeringsplads i Hjørring.
  - Nogen timer efter tyveriet af sættevognen blev opdaget, blev det konstateret, at der også var forsvundet en trækker, altså en lastbil, fra den samme parkeringsplads, men som tilhørte et andet firma, siger vagtchef hos Nordjyllands Politi i Aalborg, Per Jørgensen, til Ritzau.
  Senere blev sættevognen fundet i Vejen. Den var fortsat fyldt med fisk.
  Lastbilen - en sort Scania Vabis - blev dernæst efterlyst internationalt.
  Kort efter opdagede en tysk patrulje, at kørte tæt ved den polske grænse. 
  Lastbilen blev stoppet, og chaufføren - der var østeuropæer - anholdt.
  